**Metinių projektinių darbų II gimnazijoms klasėms aprašas**

Metinis projektinis darbas (toliau Metinis darbas)– tai privalomas II klasių mokinio individualus ar mokinių grupės teorinis, tiriamasis ar kūrybinis ilgalaikis darbas, kurį mokinys (mokinių grupė) pasirenka iš bet kurio mokomojo dalyko ir atlieka ugdymo proceso metu ar kitu su mokytoju, projekto vadovu, susitartu laiku.

Metinį darbą sudaro trys dalys: procesas, aprašas ir pristatymas. Metinis darbas pagal darbo pobūdį gali būti:

* **Teorinis darbas** – atliekamas ir aprašomas teorinis tyrimas (sprendžiama iškelta problema, tikrinama hipotezė, kuriami mokslu grįsti teoriniai modeliai, nagrinėjant teorinius darbus, apdorojant mokslinę informaciją). Šiai krypčiai priskiriami lietuvių kalbos ir literatūros, užsienio kalbų, visuomenės mokslų, dorinio ugdymo ir fizinio lavinimo dalykai.
* **Tiriamasis darbas** – atliekamas ir aprašomas praktinis, tiriamasis, analitinis, eksperimentinis darbas (išanalizavus teorinę medžiagą tam tikru klausimu, patikrinama, kaip ji siejasi su realybe). Šiai krypčiai priskiriami matematikos, informacinių technologijų ir gamtos mokslų dalykai.
* **Kūrybinis darbas** – taikant žinias ir įgūdžius sukuriamas ir aprašomas produktas (meno kūrinys, kompiuterinė programa, modelis ir pan.) Šiai krypčiai priskiriami dailės, muzikos ir technologijų dalykai.

Metinio darbo idėją ir temą mokinys pateikia savarankiškai ar konsultuodamasis su darbo vadovu.

Mokinys savarankiškai renka, analizuoja medžiagą, koreguoja, įgyvendina sumanymą (tiria, modeliuoja, kuria, gamina), konsultuojasi su darbo vadovu, rengia darbo pristatymą, fiksuoja darbo eigą, rengia darbo aprašą.

Metinio darbo įgyvendinimo tvarkaraštis:

|  |  |  |
| --- | --- | --- |
| **DATA**  | **VEIKLA**  | **ATSAKINGAS ASMUO** |
| **Rugsėjo mėn.**  | Mokytojų supažindinimas su metinio projektinio darbo programa, organizavimo, vykdymo ir vertinimo tvarka. | Pavaduotojas ugdymui |
| II klasių mokinių supažindinimas su metinio projektinio darbo programa, organizavimo, vykdymo ir vertinimo tvarka. | Pavaduotojas ugdymui |
| Mokytojai per pirmąsias savo pamokas mokinius supažindina su metinio projektinio darbo programa, siūlo galimas projekto temas. | Mokytojai |
| Mokiniai renkasi dalyką, iš kurio planuoja rengti metinį darbą, informuoja apie tai metinio darbo vadovą ir klasės vadovą.  | Mokiniai, metinio darbo vadovas, klasės vadovas  |
| Mokiniai pateikia metinio darbo temą ir vadovą (iki rugsėjo 30 d.). Metinių darbų sąrašas bei jų vadovai tvirtinami gimnazijos direktoriaus įsakymu.  | Pavaduotojas ugdymui, metinio darbo vadovas, klasės vadovas |
| **Spalio mėn.**  | Mokinys siūlo arba kartu su mokytoju išsigrynina darbo idėją, formuluoja temą, analizuoja šaltinius, numato galimus rezultatus, analizuoja vertinimo kriterijus, pasirengia veiklų planą. | Mokiniai, metinio darbo vadovas |
| **Lapkričio** **mėn.** | Atliekamas tyrimas ar kuriamas produktas. Konsultavimasis su mokytoju. | Mokinys, metinio darbo vadovas |
| **Gruodžio** **mėn.** | Atliekamas tyrimas ar kuriamas produktas. Konsultavimasis su mokytoju. | Mokinys, metinio darbo vadovas |
| **Sausio mėn.**  | Atliekamas tyrimas ar kuriamas produktas. Aprašo rengimas. Konsultavimasis su mokytoju. **Tarpinis nuveiktų darbų atsiskaitymas.** | Mokinys, metinio darbo vadovas |
| **Vasario mėn.**  | Aprašo rengimas. Pristatymo rengimas. Konsultavimasis su mokytoju. | Mokinys, metinio darbo vadovas |
| **Kovo mėn.**  | Metinio darbo (aprašo, produkto) pateikimas vadovui (ne vėliau kaip 1 savaitė iki projekto pristatymo). Projekto įvertinimas pagal vertinimo kriterijus. | Mokinys, metinio darbo vadovas |
| **Balandžio** **mėn.**  | Metinio darbo (aprašo, produkto) pateikimas vadovui (ne vėliau kaip 1 savaitė iki projekto pristatymo). Projekto įvertinimas pagal vertinimo kriterijus. | Mokinys, metinio darbo vadovas |
| Kūrybinių, tiriamųjų projektinių darbų viešas pristatymas vertinimo komisijai. **Galutinis įvertinimas*.*** | Vertinimo komisija  |
| **Gegužės mėn.**  | Refleksija. | Mokinys, metinio darbo vadovas |

**Metinio darbo vertinimas:**

* Tarpinismetinio darbo vertinimas, kurį sudaro neformalus darbo vadovo vertinimas (2 priedas) ir mokinio įsivertinimas (1 priedas).
* Galutinismetinio darbo vertinimas (vadovo ir komisijos): darbo **vadovas** vertina metinio projektinio darbo atlikimo procesą (4 priedas) ir rezultatą (5 priedas) bei teikia pasiūlymą komisijai dėl viso darbo įvertinimo ir kiekvienas **komisijos** narys metinį darbą vertina atskirai.

Galutinį baigiamojo darbo įvertinimą sudaro vadovo vertinimas 50 procentų ir komisijos narių vertinimas 50 procentų. Darbo vadovas apie galutinį įvertinimą kiekvieną mokinį informuoja raštu asmeniškai ir Tamo dienyne įrašo trečio trimestro bei metinius vertinimus. Metinis darbas laikomas **neišlaikytu** ir mokiniui skiriami papildomi vasaros darbai iki rugpjūčio 30 d. kai:

* metinis darbas vadovo įvertintas 0-9 taškais;
* darbas pripažintas plagiatu;
* galutinis metinis darbas komisijos įvertintas „neišlaikyta”.

Mokiniai turintys specialiųjų poreikių nuo metinio darbo rašymo gali būti atleidžiami.

**Metinio darbo struktūra.** Metinis darbas turi būti parašytas taisyklinga lietuvių (užsienio) kalba, laikantis Lietuvoje galiojančių raštvedybos taisyklių ir turėti žemiau išvardintas struktūrines dalis:

1. **Titulinis lapas** (7 priedas).

2. **Turinys**.

3. **Įvadas.**

4. **Mokslinės, dalykinės literatūros apžvalga.** (Kitų literatūros šaltinių perrašinėjimas, nenurodant autoriaus, vadinamas plagiatu ir yra neleistinas.)

5. **Darbo tikslas, uždaviniai ir metodika.**

6. **Darbo rezultatai ir jų analizė.**

7.  **Išvados.**

8.  **Šaltinių ir literatūros sąrašas.**

9. **Priedai.**

Metinio darbo teksto maketavimo taisyklės:

* naudojami A4 formato lapai;
* šriftas: Times New Roman;
* šrifto dydis: 12;
* tarpas tarp eilučių: 1,5;
* paraštės: įprastos;
* teksto lygiavimas: iš abiejų pusių;
* numeravimas: puslapiai numeruojami nuo titulinio lapo, tačiau pradedami žymėti nuo turinio.

7 priedas

VILNIAUS ,,MINTIES” GIMNAZIJA (12 pt., centruota)

Vardas Pavardė (12 pt., centruota)

**METINIO PROJEKTINIO DARBO PAVADINIMAS**

 **(14 pt., centruota, paryškintasis)**

 Metinis *(teorinis, tiriamasis, kūrybinis)* projektinis darbas

 (12 pt., centruota)

Metinio projektinio darbo vadovas (12 pt.,):

Vilniaus ,,Minties” gimnazijos (dalykas, kategorija) mokytoja(s)

**Vardas Pavardė (12 pt., paryškintasis)**

VILNIUS, 2024

 (12 pt., centruota)

1 priedas

**VILNIAUS ,,MINTIES” GIMNAZIJA**

**TARPINIS MOKINIO METINIO PROJEKTINIO DARBO**

**ĮSIVERTINIMAS** 20....m. ..............................d.

|  |  |  |  |
| --- | --- | --- | --- |
| Mokinio vardas, pavardė | Klasė  | Metinio projektinio darbo tema | Metinio projektinio darbo vadovas |
|  |  |  |  |

|  |
| --- |
| Atliktos veiklos aprašas |
|  |

Mokinio parašas …………….

Metinio projektinio darbo vadovo parašas.................................

3 priedas

**METINIO PROJEKTINIO DARBO IR JO APRAŠO AUTENTIŠKUMO PATVIRTINIMAS**

20\_\_\_ m. \_\_\_\_\_\_\_\_\_\_\_\_\_\_\_\_\_\_\_ d.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mokyklos pavadinimas)

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, patvirtinu, kad pats (-i) atlikau (vardas ir pavardė)

 savo metinį projektinį darbą

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_ (brandos darbo pavadinimas)

ir parengiau jo aprašą, nepažeidžiau kitų autorių teisių cituodamas ar kitaip panaudodamas jų kūrinius.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (vardas ir pavardė)